Berlingske Tidende, 1831-06-09
Efterretninger af blandet Jndhold. Cholera truer nu Europa med større Ødelæggelser end nogen somhelst fjendtlig Hær. Følgende velskrevne Stykke vil derfor læses med almindelige Interesse. Næsten i alle Kredse dreier Samtalen sig nu om een eneste Gjenstand, om den frygtede Landfarsot, der fra Asien er træng ind over Europas Grændser, - og Cholera. Alle de sædvanlige Gjenstande for selskabelig Morskab, Dagens Literatur og Politik Theatret, Polakkerne o. s. v., ere nu traadte i Baggrunden. Hiin pestilentialske Sygdom synes allerede at have afficeret Menneskene i moralsk Henseende, thi Alle og Enhver snakke nu om Cholera. Det er, som om en Parorsmus overfalder dem, saa at de maae fortælle Alt hvad de vide og mene om Cholera De vidunderligste Anskuelser og Domme høre, og Lægen har sin Nød med at besvare alle de forvirkede, melancholske og komiske Spørgsmaal herom. Lægmænd i Medicinen have intet Begreb om denne Gjenstand, som de bringe paa Bane; Sligt er meget undskyldeligt, men desto beklageligere er det, at halvfinderede, skjøndt graduerede - for ikke at tale om aldeles ustuderede - Læger ikke vide stort bedre Beskeed om det, hvorom de med en vigtig Mine sige deres uforgribelige og ubegribelige Mening. - En sand Ynk er det, at høre paa al denne Snak om Cholera. Hist piner man sig med at udtale Ordet rigtigt Nogle sige uophørligen Cholera, uden Tvivl fordi de mindes Ordet Scholerisk; Andre sige Cholera med et aabent 6, saa at det lyder som Kollera, og man fristes til, især naar det dybsindige Spørgsmaal opkastes, "om Dyr ogsaa kunne faae Cholera",at tænke paa Hestens Kuller. - Her veed man ikke at rede sig ud af Begreberne repidemisk og kontagiøs"; Mange, der have hørt eller læst, at Lægerne ere komne i Tvist med hverandre, om denne Sygdom er smitsom eller ikke, indlade sig paa Undersøgelser, der ere høist kjedsommelige. - Vi skulde ikke have spildt et eneste Ord herpaa, dersom vi ikke vidste, hvilken Magt den saakaldte offentlige Mening, nuomstunder udøver. Alt i Verden, kritiseres, ofte høist uforstandigen; hvad Under da, at de af Staten med største Klogskab og Energie føiede Foranstaltninger dadles Hist hører man Forretningsmænd, - der af en eller anden Læge have hørt, at Cholera ikke er smitsom, men beroer paa Veirforhold, eller paa telluriske og kosmiske Betingelser, og altsaa ikke kan afværges, - erklære Grændsespærringen for en unyttig, at Jndustrie hemmende, al Handel underykkende Forholdsregel, som kun har slette Tider til følge ; her Andre, hvis Alt er deres dyrebare Jeg, der, overbeviiste og Cholergens Smittekraft, leve i idelig Angest, holde Armosphæren for at være saa forgiftet, at ingen Cordon kan holde den ude; med et sky Blik skotte de til hver Sildesalat og hver Agurk, de skjælve og hæve ved Tanken om næste Leipziger= og Frankfurter=Messe, hvor saa mange Mennesker samles. Den offentlige Menings Organer paaligger den Pligt, at bringe rigtigere Begreber herom i Omløb, og i Særdeleshed bør Læger, ikke i medicinske Tidsskrifter men i offentlige, Alle tilgængelige, Blade luttre Publikums Anskuelser og bestræbe sig for at befæste den offentlige Tillid til de Forholdsregler, som Regjeringen har fojet til at fjerne hiin græsselige Landeplage fra Grændserne. - Ved at bedømme disse Forholdsreglers Hensigtsmæssighed og Gavnlighed, kommer det i Særdeleshed an paa at bevise, at Cholera virkelig er smitsom. Et dette beviist, saa følger naturligviis deraf, at ikkun stræng Spærring og nøiagtigt Opsyn formaaer at værne mod Choleras Udbredelse. Men dette Spørgsmaal er langt vanskeligere, end de Fleste troe, thi det berører alle Lægevidenskabens Systemer og Theorier. Den nuherskende Cholera=Epidemies Smitsomhed lader sig uden Tvivl bedst bevise af dens geographiske Forløb; erfares af det korte historiske Omrids, som vi her meddele, at Cholera hverken er bunden til Aarstider, til Klima, til Temperatur, tilLocalbeskaffenhed, eller til Nationernes Vedtægter og Leveviis, men at den har udbredt sig i alle muelige Retninger, igjennem de forskjelligste Bredegrader og Landstrøg, over de forskjelligste Folkeslags, igjennem Bjergegne, Dale og Heder, saa kan allerede heraf sluttes, at denne Sygdom maa være af en smitsom Natur. Bevise vi fremdeles specielt, at den fra det Land, hvor den har sin Oprindelse, bestandigen har forplantet sig did, hvorhen Samfærsel har banet store Handelsveje, til Lands og til Vands og aabnet Berørelsespunkter, saa vorder hiin Slutning til Vished, Ingen smitsom Syge, Børnekopper og Syphilis undtagne, har udbredt sig over et saa viidt Rum, som Cholera; den orientalske Pest og den gule Feber bleve indskrænkede til mindre Landstrækninger. - Den orientalske Pest strækkede sig i det Høieste indtil Krebsens Vendekreds og nogle Grader nordligere, og østlig indtil det Kaspiske Hav og den Persiske Havbugt, altsaa ud over et Rum af omtrent 31 til 32 Bredegrader og 70 Længdegrader: derimod udbredte den nuberskende Cholera sig fra de Moluckiske Øer til Moskan og Warschau, og fra Midten af Afrika til de Kirgisiske Hedelande og China. (Slutningen følger.)